cyanic-selkie/wikianc huggingface dataset:
సింగాపూర్ (నస్పూర్)
సింగాపూర్, తెలంగాణ రాష్ట్రం, మంచిర్యాల జిల్లా, నస్పూర్ మండలానికి చెందిన జనగణన పట్టణం, రెవిన్యూ గ్రామం.2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని మంచిర్యాల మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన నస్పూర్ మండలం లోకి చేర్చారు. ఈ పట్టణం నస్పూర్ పురపాలక సంఘం లో భాగంగా ఉంది.
సమీప ప్రాంతాలు
రామారావుపేట (1 కి.మీ.), సీతారాంపల్లి (3 కి.మీ.), ఇందారం (3 కి.మీ.), శ్రీరాంపూర్ (4 కి.మీ.), నస్పూర్ (4 కి.మీ.) మొదలైన గ్రామాలు సింగపూర్‌కు సమీపంలో ఉన్నాయి.
జనాభా గణాంకాలు
2001 నాటికి భారతదేశ జనాభా లెక్కల ప్రకారం, సింగాపూర్ పట్టణంలో 23,458 జనాభా ఉంది. ఈ జనాభాలో పురుషులు 51% మంది కాగా, స్త్రీలు 49% మంది ఉన్నారు. సింగాపూర్ సగటు అక్షరాస్యత రేటు 55% కాగా, ఇది జాతీయ సగటు 59.5% కంటే తక్కువగా ఉంది. ఇందులో పురుషుల అక్షరాస్యత 62% కాగా, స్త్రీల అక్షరాస్యత 48%గా ఉంది. సింగపూర్‌లోని జనాభాలో 11% మంది 6 సంవత్సరాల కంటే తక్కువ వయస్సుగలవారు ఉన్నారు.
రవాణా
ఇక్కడికి సమీపంలోని మంచిర్యాల, రవీంద్రఖని, పెద్దంపేట్ ప్రాంతాలలో రైల్వే స్టేషన్లు ఉన్నాయి. మంచిర్యాల నుండి తాళ్ళపల్లికి రోడ్డు కనెక్టివిటీ ఉంది.
వెలుపలి లంకెలు
వర్గం:జనగణన పట్టణాలు వర్గం:మంచిర్యాల జిల్లా జనగణన పట్టణాలు
సాహితి వ్రాసిన తెలుగు సినిమా పాటల జాబితా
వర్గం:జాబితాలు
ఈడుపుగంటి వెంకట సుబ్బారావు
ఈడుపుగంటి వెంకట సుబ్బారావు M.Sc. Ph.D. (డిసెంబర్ 20, 1934 – ఆగష్టు 14, 2010) ప్రముఖ వ్యవసాయ శాస్త్రవేత్త. ఇతడు ఐ.వి.సుబ్బారావుగా సుపరిచితుడు. అతను పశ్చిమ గోదావరి జిల్లా తణుకు సమీపంలోని పసలపూడి గ్రామంలో జన్మించాడు. అతని తల్లిదండ్రులు అచ్చన్న, మున్నెమ్మ. అతను ఆంధ్ర విశ్వవిద్యాలయం నుండి అగ్రికల్చర్ లో M.Sc. చేశాడు, ఇండియన్ అగ్రికల్చరల్ రీసెర్చ్ ఇనిస్టిట్యూట్, న్యూఢిల్లీ నుంచి Ph.D. పొందాడు. అతను ఆచార్య ఎన్.జి. రంగా వ్యవసాయ విశ్వవిద్యాలయం వైస్ ఛాన్సలర్ బాధ్యతలు చేపట్టే ముందు విశ్వవిద్యాలయంలో పరిశోధన యొక్క డైరక్టర్ గా ఉన్నాడు. ఆచార్య ఎన్.జి. రంగా వ్యవసాయ విశ్వవిద్యాలయం ఉపకులపతిగా వరుసగా రెండుసార్లు బాధ్యతలు నిర్వర్తించి 2003 లో పదవీ విరమణ చేశాడు.
ఈ విశ్వవిద్యాలయం, ఈయన ఆధ్వర్యంలో ఇండియన్ సైన్స్ కాంగ్రెస్ను నిర్వహించి, దేశం లోనే, దీనిని నిర్వహించిన మొదటి వ్యవసాయ విశ్వవిద్యాలయముగా పేరు తెచ్చుకొన్నది. అతను 2006 లో నిర్వహించిన 93 వ కాంగ్రెస్ కు జనరల్ ప్రెసిడెంట్ గా ఉన్నాడు.
అతను 75 సంవత్సరాల వయస్సులో 2010 ఆగష్టు 14 న క్యాన్సర్తో మరణించాడు.
సూచికలు
వర్గం:1934 జననాలు వర్గం:2010 మరణాలు వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు వర్గం:తెలుగువారిలో శాస్త్రవేత్తలు వర్గం:పశ్చిమ గోదావరి జిల్లా శాస్త్రవేత్తలు వర్గం:వ్యవసాయ శాస్త్రవేత్తలు
బైరెడ్డి సిద్ధార్థ్ రెడ్డి
బైరెడ్డి సిద్ధార్థ్‌ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రస్తుతం రాష్ట్ర స్పోర్ట్స్‌ అథారటీ (శాప్‌) ఛైర్మన్‌గా ఉన్నాడు.
రాజకీయ జీవితం
బైరెడ్డి సిద్ధార్థ్‌ రెడ్డి రాజకీయ నేపథ్యం ఉన్న కుటుంబం నుండి వచ్చాడు. ఆయన తాత బైరెడ్డి శేషశయనారెడ్డి ఆంధ్రప్రదేశ్ మాజీ మంత్రిగా, బైరెడ్డి రాజశేఖరరెడ్డి మాజీ ఎమ్మెల్యేగా పని చేశారు. ఆయన పెదనాన్న బైరెడ్డి రాజశేఖరరెడ్డి తో కలిసి రాజకీయ ప్రయాణం మొదలు పెట్టి,ఆయన 2019 ఎన్నికల ముందు వై.ఎస్. జగన్మోహన్ రెడ్డి సమక్షంలో వైఎస్సార్ కాంగ్రెస్ పార్టీలో చేరి నందికొట్కూరు నియోజకవర్గం ఇంచార్జ్‌గా పని చేసి 2019లో జరిగిన అసెంబ్లీ ఎన్నికల్లో ఎస్టీ రిజ‌ర్వ్‌డ్ అయిన నందికొట్కూరు నియోజకవర్గంలో వైసీపీ అభ్యర్థి తోగురు ఆర్థర్ గెలుపులో కీలకపాత్ర పోషించాడు. 2021లో జరిగిన గ్రామ పంచాయ‌తీ ఎన్నిక‌ల్లో తన స్వగ్రామమైన పాత ముచ్చుమ‌ర్రి పంచాయ‌తీ స‌ర్పంచ్‌గా ఆంజ‌నేయులు 831 ఓట్లు, కొత్త ముచ్చుమ‌ర్రి స‌ర్పంచ్‌గా రాధ‌మ్మ 650 ఓట్ల మెజార్టీతో గెలవడంలో కీలకంగా పని చేశాడు.
బైరెడ్డి సిద్ధార్థ్‌ రెడ్డిని రాష్ట్ర స్పోర్ట్స్‌ అథారటీ (శాప్‌) ఛైర్మన్‌గా నియమిస్తూ 17 జులై 2021న ప్రభుత్వం ఉత్తర్వులు జారీచేసింది. ఆయన క్రీడాశాఖ మంత్రి అవంతి శ్రీనివాస్, నీటివనరుల శాఖ మంత్రి అనిల్ కుమార్ యాదవ్ సమక్షంలో చైర్మన్‌గా 6 ఆగష్టు 2021న ప్రమాణస్వీకారం చేశాడు.
మూలాలు
వర్గం:1988 జననాలు వర్గం:కర్నూలు జిల్లా రాజకీయ నాయకులు వర్గం:కర్నూలు జిల్లా వ్యక్తులు
కొండమీద ప్రసంగం
ఇతర లింకులు
వర్గం:క్రైస్తవ మతము
తెలంగాణ రాష్ట్ర నీటిపారుదల అభివృద్ధి సంస్థ
తెలంగాణ రాష్ట్ర నీటిపారుదల అభివృద్ధి సంస్థ (టీఎస్‌ఐడీసీ) అనేది తెలంగాణ ప్రభుత్వానికి చెందిన సంస్థ. తెలంగాణ రాష్ట్రంలో నీటిపారుదలకు సంబంధించిన విషయాలకోసం ఈ సంస్థ ఏర్పాటు చేయబడింది.
ప్రారంభం
నీటిపారుదల అభివృద్ధి సంస్థ 2015 ఏప్రిల్ 10న స్థాపించబడింది.
విధులు
తెలంగాణ రాష్ట్రంలో ఎత్తిపోతల పథకాల అమలు కోసం రాష్ట్ర ప్రభుత్వం అందించే నిధులతో చిన్న, సన్నకారు రైతులు, ఇతర బలహీన వర్గాల మెట్ట ప్రాంతాలకు నీటిపారుదల సౌకర్యాన్ని అందిస్తుంది.
పరిపాలన
ఈ సంస్థ తొలి చైర్మన్‌గా నియమించబడిన ఈద శంకర్‌రెడ్డి 2016 అక్టోబరు 26న బాధ్యతు స్వీకరించి, కొన్ని సంవత్సరాలపాటు పనిచేశాడు. అనంతరం 2022 డిసెంబరు 29న మాజీ ఎంపీ, తెలంగాణ ప్రభుత్వ ప్రత్యేక ప్రతినిధి సముద్రాల వేణుగోపాల చారి రెండవ చైర్మన్‌గా నియమితుడయ్యాడు. ఈ మేరకు రాష్ట్ర ప్రభుత్వం ఉత్తర్వులు జారీ చేసింది. వేణుగోపాలచారి రెండేళ్ళపాటు ఈ పదవిలో ఉంటాడు.
మూలాలు
వర్గం:తెలంగాణ ప్రభుత్వ సంస్థలు వర్గం:2015 స్థాపితాలు
గ్వాంగ్ఝౌ ఇంటర్నేషనల్ ఫైనాన్స్ సెంటర్
గ్వాంగ్ఝౌ ఇంటర్నేషనల్ ఫైనాన్స్ సెంటర్ లేదా గ్వాంగ్ఝౌ వెస్ట్ టవర్, గ్వాంగ్ఝౌలోని టియాన్హే జిల్లాలో ఉన్నటువంటి ఒక ఆకాశహర్మ్యం. ఇది 438.6 మీటర్ల ఎత్తుతో 103 అంతస్తులను కలిగి ఉంటుంది. గ్వాంగ్జో ట్విన్ టవరు నిర్మాణం 2010 లో పూర్తయింది, ఆ సమయంలో ఇది ప్రపంచంలోనే 17 వ ఎత్తైన భవనం. 2018 మార్చి 2018 నాటికి, ఇది 439 మీ (1,439 అడుగులు) ఎత్తున పైకప్పు పైన హెలిపాడ్ తో ఉన్నటువంటి భవనాలలో ప్రపంచంలోని ఎత్తైనది. పైకప్పుపై హెలిపాడ్తో ప్రపంచంలోని రెండో ఎత్తైన భవనం కూడా 2010 లో పూర్తయింది. అది బీజింగ్ లోని చైనా వరల్డ్ ట్రేడ్ సెంటర్ టవర్ III, దీని పైకప్పుపై హెలిపాడ్ 330 మీ (1,083 అడుగులు) ఎత్తులో ఉంటుంది. ఈ రెండు భవనాలు 1989 నుండి 2010 వరకు రికార్డును కలిగున్న యు.ఎస్. బ్యాంక్ టవరు కన్నా పొడవుగా ఉన్నాయి, దీని పైకప్పుపై టాప్ హెలిపాడ్ 310.3 మీ (1,018 అడుగుల) ఎత్తులో ఉండేది.
విల్కిన్సన్ ఎయ్రేర్ చే రూపొందించబడిన ఈ భవనం నిర్మాణం, డిసెంబరు 2005 లో మొదలై 2010 లో పూర్తయింది. ఈ భవనాన్ని కాన్ఫరెన్స్ సెంటర్, హోటల్, కార్యాలయ భవనాలకు ఉపయోగిస్తున్నారు. 1 నుండి 66 అంతస్తులలో కార్యాలయాలకు ఉపయోగించబడుతున్నాయి, యాంత్రిక పరికరాలు కోసం 67, 68 అంతస్తులను, 70 నుంచి 98 అంతస్తుల వరకు ఫోర్ సీజన్స్ హోటల్ను 70 వ అంతస్తులో ఉన్న లాబీతో ఉన్నవి, 99, 100 అంతస్తులను పరిశీలన డెక్ కోసం వినియోగిస్తున్నారు.
ఈ భవనాన్ని గతంలో గువాంగ్జు వెస్ట్ టవర్ అని పిలిచేవారు, దీనికి సంబంధించిన ప్రాజక్టు ప్రతిపాదిత గుయంజౌ ఈస్ట్ టవర్ గా ఉన్నది, అది 475 మీ (1,558 అడుగుల) ఎత్తు ఉండెది,  కానీ ఈ ప్రాజెక్టును కోహ్న్ పెడెర్సెన్ ఫాక్స్, 530 మీ (1,740 అడుగులు) ఎత్తుతో చౌ తాయ్ ఫూక్ సెంటర్ గా వేరొక రూపకల్పన చేశారు.
బాహ్య లింకులు
వర్గం:ఆకాశహర్మ్యాలు వర్గం:చైనా
తవాంగ్
తవాంగ్ అరుణాచల్ ప్రదేశ్ రాష్ట్రం లోని పట్టణం. ఇది రాష్ట్ర రాజధాని ఇటానగర్ నుండి వాయవ్యంగా 448 కిలోమీటర్ల దూరాన సుమారు 3,048 మీటర్ల ఎత్తున ఉంది. ఈ పట్టణం ఒకప్పుడు వెస్ట్ కామెంగ్ జిల్లా ప్రధాన కార్యాలయంగా ఉండేది. వెస్ట్ కామెంగ్ నుండి తవాంగ్ జిల్లా ఏర్పడినప్పుడు ఆ జిల్లాకు ముఖ్యపట్టణంగా మారింది.
అరుణాచల్ ప్రదేశ్‌కు సంబంధించి భారత, చైనాల మధ్య ఉన్న వివాదంలో ఈ ప్రాంతం భాగం. చైనా దీనిని టిబెట్ అటానమస్ రీజియన్‌లో భాగంగా చెప్పుకుంటుంది
చరిత్ర
thumb|280x280px|6 వ దలైలామా జన్మస్థలమైన ఉజెన్లింగ్ బౌద్ధ విహారం, తవాంగ్ సమీపంలో ఉంది. తవాంగ్ చారిత్రికంగా మోన్పా ప్రజలు నివసించే టిబెట్‌లో భాగం. తవాంగ్ బౌద్ధ విహారాన్ని 5 వ దలైలామా, న్గావాంగ్ లోబ్సాంగ్ గయాట్సో కోరికపై 1681 లో మేరక్ లామా లోడ్రే గయాట్సో స్థాపించాడు. దాని పేరు గురించి ఒక ఆసక్తికరమైన పురాణం ఉంది. ఆ పేరుకు అర్థం "గుర్రం ఎంచుకున్నది" అని. ఆరవ దలైలామా, సాంగ్యాంగ్ గ్యాట్సో, తవాంగ్లో జన్మించాడు.
లైట్ఫుట్ జరిపిన సందర్శనపై టిబెట్, దౌత్యస్థాయిలో గట్టి నిరసన తెలియజేసింది. కానీ భూభాగాల మార్పిడేమీ జరగలేదు. 1941 లో చైనా, జపాన్‌ల మధ్య యుద్ధం మొదలైన తరువాత, అస్సాం ప్రభుత్వం నార్త్ ఈస్ట్ ఫ్రాంటియర్ ఏజెన్సీ (ఈ NEFA యే తరువాత అరుణాచల్ ప్రదేశ్ అయింది) ప్రాంతంపై పట్టు బిగించడానికి అనేక 'ఫార్వర్డ్ పాలసీ' చర్యలను చేపట్టింది. 1944 లో జెపి మిల్స్, దిరాంగ్ జోంగ్ వద్ద అస్సాం రైఫిల్స్ పోస్టును ఏర్పాటు చేసి, టిబెట్‌కు చెందిన పన్ను వసూలు చేసేవారిని అక్కడినుండి తరిమేసాడు. దాంతో సెలా కనుమకు దక్షిణంగా ఉన్న ప్రాంతంపై బ్రిటిషు నియంత్రణ నెలకొంది. దీనిపై టిబెట్ వెలిబుచ్చిన నిరసనలను పట్టించుకోలేదు. అయితే, కనుమకు ఉత్తర ప్రాంతం నుండి టిబెట్ వారిని తొలగించడానికి ఎటువంటి చర్యలు తీసుకోలేదు. తవాంగ్ పట్టణం ఈ ప్రాంతం లోనే ఉంది.
భారతదేశం స్వాతంత్ర్యం పొందిన తరువాత కొన్నాళ్ళు ఇదే పరిస్థితి కొనసాగింది. కానీ 1950 లో టిబెట్ తన స్వయంప్రతిపత్తిని కోల్పోయి, కొత్తగా స్థాపించబడిన పీపుల్స్ రిపబ్లిక్ ఆఫ్ చైనాలో భాగమై పోయినప్పుడు ఒక నిర్ణయాత్మకమైన మార్పు వచ్చింది. 1951 ఫిబ్రవరిలో, మేజర్ రాలెంగ్నావ్ 'బాబ్' ఖాతింగ్ అస్సాం రైఫిల్స్ దళాన్ని తవాంగ్ పట్టణానికి నడిపించాడు. అక్కడి టిబెట్ పరిపాలనను తొలగించి, తవాంగ్ ట్రాక్ట్‌ మొత్తాన్నీ తన నియంత్రణ లోకి తెచ్చుకున్నాడు. 1962 భారత చైనా యుద్ధంలో, తవాంగ్ కొద్దిరోజుల పాటు చైనా నియంత్రణ లోకి వెళ్ళింది. యుద్ధం ముగిసే సమయానికి చైనా తన దళాలను ఉపసంహరించుకుంది. తవాంగ్ మళ్ళీ భారత పరిపాలనలోకి వచ్చింది. కాని తవాంగ్‌తో సహా అరుణాచల్ ప్రదేశ్ లో చాలా భూభాగంపై చైనా తన వాదనలను వదులుకోలేదు.
తవాంగ్, తవాంగ్ శాసనసభ నియోజకవర్గం లోను, తూర్పు అరుణాచల్ లోక్‌సభ నియోజకవర్గం లోనూ భాగం. తవాంగ్ శాసనసభ నియోజకవర్గం నుండి 2019 లో ఎన్నికైన శాసనసభ్యుడు త్సెరింగ్ తాషి.
తవాంగ్ పట్టణం సుమారు గువహాటి నుండి 565 కి.మీ. దూరం లోను, తేజ్‌పూర్ నుండి 320 కి.మీ. దూరం లోనూ ఉంది. తవాంగ్ సగటు ఎత్తు 2669 m.
వాతావరణం
తవాంగ్‌లో వాతావరణం వెచ్చగా, సమశీతోష్ణంగా ఉంటుంది. వేసవి కంటే శీతాకాలంలో చాలా తక్కువ వర్షపాతం ఉంటుంది. కొప్పెన్, గీగర్ లు ఈ వాతావరణాన్ని Cwb గా వర్గీకరించారు. తవాంగ్‌లో సగటు ఉష్ణోగ్రత 10.3 °C. సగటు వార్షిక వర్షపాతం 915 mm.
జనాభా
2011 జనాభా లెక్కల ప్రకారం, తవాంగ్ జనాభా 11,202.
తవాంగ్ బౌద్ధ విహారం
thumb|280x280px|తవాంగ్ ఆశ్రమంలోని శాక్యముని [[గౌతమ బుద్ధుడు|బుద్ధుడి 8 మీటర్ల ఎత్తైన విగ్రహం]] 5 వ దలైలామా, నాగ్వాంగ్ లోబ్సాంగ్ గయాట్సో కోరిక మేరకు తవాంగ్ బౌద్ధ విహారాన్ని మేరా లామా లోడ్రే గయాట్సో స్థాపించాడు. ఇది గెలుగ్పా వర్గానికి చెందినది. ఇది భారతదేశంలో అతిపెద్ద బౌద్ధ విహారం. లాసా లోని బౌద్ధ విహారం తరువాత ప్రపంచం లోనే అతి పెద్ద బౌద్ధ విహారం ఇది. తవాంగ్, ఆరవ దలై లామా జన్మస్థలం కాబట్టి బౌద్ధులకు ఇది చాలా పెద్ద పుణ్యస్థలం.
చైనా సైన్యం నుండి తప్పించుకోవడానికి 14 వ దలైలామా టిబెట్ నుండి పారిపోయి, 1959 మార్చి 30, న భారతదేశంలోకి ప్రవేశించాడు. ఏప్రిల్ 18 న అతను అస్సాంలోని తేజ్‌పూర్ చేరుకోవడానికి ముందు, తవాంగ్ విహారంలో కొన్ని రోజులు గడిపాడు. 1959 కి ముందు, తవాంగ్‌తో సహా అరుణాచల్ ప్రదేశ్‌పై భారత సార్వభౌమత్వాన్ని గుర్తించడానికి దలైలామా నిరాకరించాడు. 2003 లో, దలైలామా "అరుణాచల్ ప్రదేశ్ వాస్తవానికి టిబెట్‌లో భాగం" అని అన్నాడు. జనవరి 2007 లో, 1914 లో టిబెటన్ ప్రభుత్వం, బ్రిటన్ రెండూ మక్ మహోన్ రేఖను గుర్తించాయని చెప్పాడు. 2008 లో, "టిబెట్, బ్రిటిష్ ప్రతినిధులు సంతకం చేసిన ఒప్పందం ప్రకారం అరుణాచల్ ప్రదేశ్ భారతదేశంలో భాగం" అని ఆయన అన్నాడు. దలైలామా 2009 నవంబరు 8 న తవాంగ్‌ను సందర్శించాడు. అతని మత ప్రవచనాలు వినేందుకు పొరుగున ఉన్న నేపాల్, భూటాన్ ప్రజలతో సహా సుమారు 30,000 మంది హాజరయ్యారు.
విమానాశ్రయం
తవాంగ్ వైమానిక దళ స్టేషన్‌లో ఇప్పటికే హెలిపోర్టు, "అడ్వాన్స్‌డ్ ల్యాండింగ్ గ్రౌండ్" (ఎజిఎల్) ఉన్నాయి. ఇక్కడ లాక్‌హీడ్ మార్టిన్ సి -130 జె సూపర్ హెర్క్యులస్ రవాణా విమానాలు కూడా దిగగలవు. పర్యాటకం కోసము, ఉడాన్ పథకం కోసమై సివిల్ హెలికాప్టర్లు, విమానాలను నడిపేందుకు భారతీయ వైమానిక దళం (IAF) తవాంగ్‌లో అప్‌గ్రేడ్ చేసిన ALG ని సిద్ధం చేసింది.
షెడ్యూలు ప్రకారం విమానాలు నడిచే దగ్గర లోని పౌర విమానాశ్రయాలు: గువహాటిలో లోకప్రియ గోపీనాథ్ బొర్దొలోయ్ అంతర్జాతీయ విమానాశ్రయం 450 కిలోమీటర్ల దూరం లోను, తేజ్పూర్‌లో సలోనిబారి విమానాశ్రయం 325 కిలోమీటర్ల దూరంలోనూ ఉన్నాయి.
రైల్వే
ప్రధాన నగరాల నుండి రైళ్ళు నడిచే రైల్వే స్టేషను నహర్‌లాగన్ వద్ద ఉంది. అస్సాంలోని మిస్సమారిని తవాంగ్‌తో కలిపే బ్రాడ్-గేజ్ రైల్వే లైను ప్రతిపాదనలో ఉంది. ఈ మార్గం కోసం 2011 లో ఒక సర్వే మంజూరైంది.
166 కిలోమీటర్ల పొడవైన భలుక్పాంగ్-తవాంగ్ రైల్వే లింకు ప్రస్తుతం ఉన్న భలుక్పాంగ్ రైల్వే స్టేషన్ నుండి అరుణాచల్ ప్రదేశ్ లోని తవాంగ్ వరకు జాతీయ ప్రాజెక్టుగా చేపట్టే ప్రతిపాదన ఉంది. ఇది పర్యాటక రంగానికి ఊపునిస్తుంది. సాయుధ బలగాలను వేగంగా తరలించగలుగుతారు. ఈ మార్గం 10,000 అడుగుల ఎత్తున ఉన్న ప్రదేశాల గుండా వెళుతుంది. 80% మార్గం సొరంగాల గుండానే వెళ్తుంది. అత్యంత పొడవైన సొరంగం 29.48 కిలోమీటర్లు ఉంటుంది. ఈ రైలు మార్గం వెంట 2 లేన్ల రోడ్డును కూడా అభివృద్ధి చేస్తారు. ఈ లింకు వలన ప్రస్తుతం 285 కి.మీ. ఉన్న భలుక్పాంగ్-తవాంగ్ రహదారి దూరం 119 కి.మీ మేర తగ్గుతుంది. పూర్తయిన తర్వాత, మరింత విస్తరణ ప్రణాళికలలో పశ్చిమ దిశగా తూర్పు భూటాన్‌లోని యోంగ్ఫుల్లా విమానాశ్రయానికి 100 కిలోమీటర్ల పొడవైన దారిని నిర్మిస్తారు. ఈ దారి భారతదేశంలోని యాబాబ్, భూటాన్‌లోని ట్రాషిగాంగ్ ల గుండా పోతుంది. యోంగ్ఫుల్లా విమానాశ్రయాన్ని భారతదేశం అప్‌గ్రేడ్ చేసింది. భారత సైన్యం, భూటాన్ సైన్యం దాన్ని ఉపయోగిస్తున్నాయి.
రోడ్డు
జాతీయ రహదారి NH 13 ఉత్తర కొసన ఉన్న తవాంగ్, రాష్ట్ర రాజధాని ఇటానగర్ నుండి 447.5 కిలోమీటర్ల దూరంలో ఉంది. APSRTC బస్సులు, ప్రైవేట్ బస్సులూ నడుస్తూంటాయి
2020 జూలైలో బోర్డర్ రోడ్స్ ఆర్గనైజేషన్ (BRO), తవాంగ్‌కు పశ్చిమాన ఉన్న లుమ్లా నుండి సాక్టెంగ్ వన్యప్రాణుల అభయారణ్యం ద్వారా భూటాన్లోని ట్రాషిగాంగ్ కు వ్యూహాత్మక రహదారి నిర్మాణాన్ని తలపెట్టింది. దీనివలన గౌహతి తవాంగ్ ల మధ్య దూరం 150 కిలోమీటర్లు తగ్గుతుంది. తూర్పు భూటాన్ లోను, భారత చైనా సరిహద్దు వద్దకూ సైన్యాన్ని తరలించడం వేగవంతమౌతుంది. ఇది మానస్ నది (భూటాన్సేలోని డాంగ్మే చు నది) వెంట ఉన్న మాలో రహదారిని జాతీయ రహదారి ప్రమాణాలకు అప్‌గ్రేడ్ చేస్తుంది. ఈ 40 కిలోమీటర్ల కొత్త వైండింగ్ రహదారిలో కేవలం 10 కిలోమీటర్ల కొత్త రహదారిని మాత్రమే నిర్మించాల్సిన అవసరం ఉంది. మిగిలినదంతా ప్రస్తుతమున్న రహదారుల నవీకరణే. తూర్పు భూటాన్‌ను పశ్చిమ తవాంగ్‌తో అనుసంధానించడానికి మరిన్ని రహదారులను నిర్మించటానికి ప్రతిపాదనలు ఉన్నాయి. అవి "ట్రాషిగాంగ్-నామ్‌షు రోడ్", "చోర్టెన్ కోరా-జెమితాంగ్ రోడ్", భూటాన్‌లో రహదారి అప్‌గ్రేడ్, భూటాన్-చైనా సరిహద్దులోని సింగే జొంగ్, ముందస్తు ల్యాండింగ్ గ్రౌండ్ సింగే జోంగ్ ప్రాంతానికి సమీపంలో ఎయిర్‌స్ట్రిప్‌తో పాటు మరిన్ని హెలిప్యాడ్‌ల నిర్మాణం ఈ ప్రతిపాదనల్లో ఉన్నాయి.
సెలా కనుమ వద్ద నిర్మిస్తున్న సెలా సొరంగం అస్సాంలోని గౌహతి, తవాంగ్ మధ్య అన్ని కాలాల్లోనూ ప్రయాణాలకు వీలు కల్పించే రోడ్డు సొరంగం. అంతేకాకుండా దీని వలన దిరాంగ్, తవాంగ్ ల మధ్య దూరం 10 కిలోమీటర్లు తగ్గుతుంది కూడా. 2020 నాటికి ఇది నిర్మాణంలో ఉంది. ఈ సొరంగం పేరు, 4170 మీటర్ల ఎత్తున ఉన్న సెలా కనుమ నుండి వచ్చింది. భారత ప్రభుత్వం 2018-19 బడ్జెట్‌లో దీనికి నిధులు సమకూర్చింది. నిర్మాణం 2019 జనవరి / ఫిబ్రవరి లో మొదలై, 2022 జనవరి / ఫిబ్రవరి నాటికి ముగుస్తుందని అంచనా వేసారు. 2020 సెప్టెంబరులో ప్రాజెక్టు నిర్మాణాన్ని పర్యవేక్షించిన అరుణాచల్ ముఖ్యమంత్రి ప్రగతి పట్ల సంతృప్తి వ్యక్తపరచాడు. ప్రాజెక్టు 2021 అంతానికల్లా పూర్తౌతుందని ప్రకటించాడు. సెలా కనుమ 13,700 అడుగుల ఎత్తున ఉండగా, సొరంగం 10,000 అడుగుల ఎత్తులో వెళుతుంది. భారత-చైనా వాస్తవాధీన రేఖ ( మెక్ మహోన్ లైన్ యొక్క వివాదాస్పద భాగాలు) లోని సంగాస్టర్ త్సో (తవాంగ్కు ఉత్తరం) నుండి బుమ్ లా కనుమ వరకు ఉన్న రహదారిని కూడా BRO మెరుగుపరుస్తోంది. నిర్మాణానికి 2019 ఫిబ్రవరిలో ప్రధాని నరేంద్ర మోడీ పునాదిరాయి వేశాడు.
పర్యాటకం
thumb|280x280px|[[అరుణాచల్ ప్రదేశ్, 1914. తవాంగ్ సమీపంలోని పర్వత వాలులపై అచ్చులపై ఉన్న కాగితపు షీట్లను ఆరబెట్టారు.]] తవాంగ్‌లో ఏటా డిసెంబరు-జనవరి నెలల్లో మంచు కురుస్తుంది. పట్టణంలో స్కీ లిఫ్ట్ కూడా ఉంది. తవాంగ్ సందర్శకులకు, మిగతా అరుణాచల్ ప్రదేశ్ మాదిరిగానే, ప్రత్యేక ఇన్నర్ లైన్ పర్మిట్ (ఐఎల్పి) పొందాల్సి ఉంటుంది. కోల్‌కతా, గువహాతి, తేజ్‌పూర్, న్యూ ఢిల్లీల్లో ఉన్న కార్యాలయాల నుండి ఈ అనుమతిని పొందవచ్చు. పర్యాటకులు తేజ్‌పూర్ నుండి రోడ్డు మార్గంలో వెళ్లవచ్చు. తేజ్పూర్, గువహాటి నుండి నేరుగా విమాన సౌకర్యం ఉంది. 2014 అక్టోబరులో, గువహాటి నుండి వారానికి రెండు సార్లు నడిచే హెలికాప్టర్ సేవను అరుణాచల్ ప్రదేశ్ ప్రభుత్వం ప్రారంభించింది.
వెలుపలి లంకెలు
వర్గం:Coordinates on Wikidata వర్గం:అరుణాచల్ ప్రదేశ్ పర్యాటక ప్రదేశాలు
అభిషేకం
అభిషేకం ఒక విధమైన హిందూ సాంప్రదాయం. ఈ పద్ధతిలో హిందూ దేవతామూర్తులను వివిధ పదార్ధాలు, వస్తువులతో అతని శరీర భాగాల్ని అభిషేకిస్తారు.
భాషా విశేషాలు
తెలుగు భాషలో అభిషేకము పదానికి వివిధ ప్రయోగాలున్నాయి. అభిషేకము నామవాచకంగా Installation by anointing, initiation, royal unction, bathing, anointing, inauguration. స్నానము, మునక, పట్టము కట్టడము అని అర్ధాలున్నాయి. ఉదా: దేవునికి అభిషేకము అయిన తరువాత after the idol was bathed. తైలాభిషేకము anointing with oil. చూర్ణాభిషేకము a particular rite of pouring turmeric powder over the head of an idol on the sixth day of the annual feast called బ్రహ్మోత్సవము. పట్టాభిషేకము coronation of a king. ఉదా: పట్టాభిషేకము చేయు to crown a king. రాజు ఆ కవికి స్వర్ణాభిషేకము చేసాడు the prince showered bounties upon the poet. అన్నాభిషేకము చేయు to pour boiled rice over an image. అభిషేకించు v. t. అనగా To bathe, anoint. తల అంటు, మునిగించు. అభిషిక్తము adj. Installed by anointing, bathed, anointed. పట్టము కట్టబడిన, స్నానము చేయింపబడిన. అభిషిక్తుడు. n. He who is inaugurated or installed, he who is bathed or anointed. పదప్రాప్తుడు, పట్టము కట్టబడినవాడు, స్నాతుడు. అభిషేచనము n. Sprinkling, inauguration.
మూలాలు
వర్గం:హిందూ సాంప్రదాయాలు
అక్యూట్ మైలాయడ్ లుకేమియా
అక్యూట్ మైలాయడ్ లుకేమియా అనే ఈ రకము కాన్సర్ ఎముక మజ్జలోని మయలోసైట్స్ అనే కణములో జన్యు మార్పు సంభవించి, అవి నియంత్రణ లేకుండా విభజిస్తూ ఉండటం వల్ల ఏర్పడుతుంది. ఇది చాలా తొందరగా వ్యాప్తి చెందడము వలన దీనిని అక్యూట్ అని పిలుస్తారు. ఇది పిల్లల కన్నా పెద్దలలోనే ఎక్కువగ ఏర్పడుతుంది. అక్యూట్ మైలాయడ్ లుకేమియా బారిన పడే పెద్దల సరాసరి వయస్సు 65 సంవత్సరములు.
లక్షణములు
thumbnail|అక్యూట్ మైలాయడ్ లుకేమియా కణాములు పళ్ళ చిగురుకు వ్యాపించియున్నది
పై చెప్పబడిన లక్షణాలు ఉన్న అందరికీ ఈ జబ్బు ఏర్పడదు, ఇతర వ్యాధులకు కూడా ఇటువంటి లక్షణాలుంటాయి.
కారణములు
అక్యూట్ మైలాయడ్ లుకేమియా కచ్చితమైన కారణములంటూ లేవు కాకపోతే కొన్ని కారణాల వలన అది సంభవించే ముప్పు అధికమౌతుంది.
నిర్దారణ
రక్త పరీక్ష చెయడము ద్వారా ఈ వ్యాధిని గుర్తించవచ్చు. కానీ అది ఏ రకానికి చెందినదో తెలుసుకోవడానికి మరిన్ని పరీక్షలు చెయ్యాలి. ఈ పరీక్షలకు నమూనాను ఎముక మజ్జ నుండి సేకరించాలి, దీనిని ఎముక మజ్జ జీవాణుపరీక్ష (Bone marrow biopsy) అని అంటారు. thumbnail|కుడి|ఎముక మజ్జనుండి సూది పిచికారి సహాయంతో నమూనాను సేకరించు దృశ్యము ఎముక మజ్జ నుండి సేకరించిన నమూనా సహాయంతో క్రింది పరీక్షలు నిర్వహిస్తారు. thumbnail|వెన్నెముక నుండి కేంద్రనాడీమండల ద్రవ్యాన్ని ([[మస్తిష్కమేరుద్రవమ) సేకరిస్తున్న దృశ్యము]] thumbnail|అక్యూట్ మైలాయడ్ లుకేమియా కణములు, వీటిలో కడ్డీల వంటివాటిని అవుర్ రాడ్స్ అని అంటారు. వీటి సహాయముతోనే అక్యూట్ మైలాయడ్ లుకేమియా కణాలను సాదారన కణముల నుండి విభజిస్తారు
చికిత్స
చికిత్సగా సాధారణంగా కీమోథెరపీను ఇస్తారు. కొన్ని సందర్భాలలో కీమోథెరపీతో పాటు రేడియోథెరపీ, మోనోక్లోనల్ యాంటీబాడీ థెరపీ, ఇమ్యునోథెరపీని ఇస్తారు. ఇవి పని చేయని పక్షములో ఎముక మజ్జ మార్పడి చికిత్సను చేయవలసి వస్తుంది. సాధారణంగా రక్త వ్యాధి నిపుణుడు లేదా కాన్సర్ వ్యాధి నిపుణుడు ఆధ్వర్యంలో చికిత్స చేయబడును. కీమోథెరపీ మందులు ఒక్కో రకానికి మారుతుంది.
రెమిషన్ ఇండక్షన్
రెమిషన్ ఇండక్షన్ విభాగము 30రోజుల పాటు కొనసాగుతుంది. రోగి ఆసుపత్రిలోనే గడపవలసి వస్తుంది. ఈ విభాగము యొక్క లక్ష్యము లుకేమియాను కనిపించనంతగా తగ్గించడమే. మజ్జలోని "బ్లాస్టు" కణాలు 5% కన్నా తక్కువగా చేయడమే ఈ దశయొక్క లక్ష్యము.
ఇంటెన్సిఫికేషన్
రెమిషన్ ఇండక్షన్లో చాలా లుకేమియా కణాలు తగ్గినా, శరీరంలో మిగిలి ఉన్న కణాలు మరలా లుకేమియాగా మారుతాయి. ఈ దశలో రెమిషన్ ఇండక్షన్లో వాడిన మందులతో పాటు మరికొన్ని కొత్త మందులను వాడుతారు. మిగిలిన లుకేమియా కణాలును చంపడమే ఈ దశ యొక్క లక్ష్యము.
దుష్ప్రభావము
కీమోథెరపీమందులతో చాలా దుష్ప్రభావాలున్నాయి. కొన్ని ప్రాణంతకంగా కూడా వుండవచ్చును.కానీ చాలా వరకు దుష్ప్రభావలు చికిత్స ఆపిన వెంటనే నిలచిపోవును. తరచుగా కనిపించే దుష్ప్రభావాలు.
కాన్సర్ తిరగబెట్టుట
thumbnail|దాత వద్దనుండి సేకరింపబదడ్ద ఎముక మజ్జ. దీనిని రొగి శ్రరీరములోనికి నరముల ద్వరా పంపించబడును.
రకమును బట్టి 20-70 శాతము మందిలో మాత్రమే కీమోథెరపీ చికిత్సతోనే లుకేమియాను నయం చేయవచ్చును. తక్కిన వారిలో లుకేమియా మరలా తిరగబెట్టును. వీరికి ఎముక మజ్జ మార్పిడి చికిత్స మాత్రమే శాశ్వత పరిస్కారం చూపగలదు. ఇందులో రోగి యొక్క ఎముక మజ్జను సమూలంగా నాశనం చేసి దాని స్థానంలో దాత వద్ద నుండి సేకరించిన మజ్జ ఇవ్వబడుతుంది. ఇది అత్యంత ఖర్చుతో కూడుకొన్న విషయము పైగా, సరైన దాత దొరకనిచో ఇది చెయడం సాధ్యము కాదు. కొన్ని సార్లు రోగి యొక్క సొంత కణాలనే సేకరించి మరలా అతనికే ఇవ్వబడుతుంది, కానీ ఇటువంటి చికిత్స యొక్క ఫలితాలు సంతృప్తికరంగా లేవు. కొన్ని సార్లు రోగికి జబ్బు నయమయ్యే అవకాశము లేనిచో బాధను తగ్గించడానికి మాత్రమే చికిత్స ఇవ్వవలసి వస్తుంది. దీనిని పాలిటివ్ కేర్ అని అంటారు,
ఆధారములు
వర్గం:లుకేమియా వర్గం:రక్త సంబంధ వ్యాధులు వర్గం:క్యాన్సర్
ఎస్.హెచ్.రజా
సయ్యద్ హైదర్ రజా (ఎస్.హెచ్.రజా) ( 1922 ఫిబ్రవరి 22 – 2016 జూలై 23) భారతీయ చిత్రకారుడు. ఆయన 1950 నుండి ఫ్రాన్స్లో నివాసముంటున్నాఅరు. ఆయనకు భారతదేశంతో బలమైన అనుబంధం ఉంది.
ఆయన భారతీయ భావనలను, ప్రతీకలను తన కుంచె ద్వారా ప్రపంచానికి ఆవిష్కరించిన ప్రముఖ చిత్రకారుడు. బిందు, పురుష్-ప్రకృతి, నారి వంటి కళాఖండాల ద్వారా ఆయన ప్రసిద్ధి పొందారు. సులభంగా అర్థమయ్యే అమూర్త రేఖాగణిత శైలిలో ఆయన బొమ్మలు గీసేవారు. ఆయనకు 1981లో పద్మశ్రీ, లలిత కళా అకాడమీలో ఫెలోషిప్ లభించాయి. 2007లో పద్మభూషణ పురస్కారాన్ని అందుకున్నారు. 2013లో పద్మవిభూషణ పురస్కారాన్ని పొందారు. 2015 జూలై 14లో ఫ్రాన్స్ దేశపు అత్యున్నత పురస్కారం అయిన "కమాడియర్ డె లా లెగియన్ డి హోనర్" పురస్కారం పొందారు.
ఆయన భారతదేశంలో ఖరీదైన నవీన చిత్రాలు వేసిన కళాకారునిగా 2010 జూన్ 10 న "సౌరాష్ట్ర" చిత్రం 16.42 కోట్లకు క్రిస్టిల్స్ వేలంపాటలో అమ్మడంద్వారా ప్రసిద్ధి పొందాడు.
1959లో ఆయన ఫ్రెంచ్ కళాకారిణి జానినే మొంగిలాట్ ను వివాహమాడారు. కానీ ఆమె 2002లో క్యాన్సర్ వ్యాధితో మరణించింది. తరువాత ఆయన భారతదేశం తిరిగి రావడానికి నిర్ణయించాడు.
జీవిత విశేషాలు
సయ్యద్మ హైదర్ రజా మధ్యప్రదేశ్ లోని మడాలా జిల్లా బాబరియాలో సయ్యద్ మొహమ్మద్ రజా, తహీరా బేగం దంపతులకు 1922లో జన్మించారు. ఆయన తండ్రి జిల్లా డిప్యూటీ అటవీ అధికారిగా పనిచేసారు. ఆయన తన 12వ యేట నుంచే బొమ్మలు వేయడం ప్రారంభించారు. తన 13 వయేట మధ్యప్రదేశ్ లోని "డమో"కు వెళ్ళి పాఠశాల విద్యను ప్రభుత్వ ఉన్నత పాఠశాల, డెమోలో పూర్తిచేసారు.
పాఠశాల విద్య తరువాత ఆయన 1939-43 మధ్య నాగపూర్ లోని నాగపుర్ స్కూల్ ఆఫ్ ఆర్ట్స్ లొ విద్యనభ్యసించారు. తరువాత 1943-47 మధ్య బాంబే లోని సర్ జె.జె.స్కూల్ ఆఫ్ ఆర్ట్స్ లో చదివారు. ఆయన అక్టోబరు 1950లో పారిస్ లోని "ఎకోల్ నేషనల్ సుపెరియర్ డెస్ బెయాక్జ్"లో విద్యనభ్యసించడానికి ఫ్రాన్స్ కు వెళ్ళే ముందు ఆయన యురప్ గుండా ప్రయాణించారు. తరువాత ఆయన పారిస్ లో జివించడానికి అచ్చట తన ప్రదర్శనలివ్వడాన్ని కొనసాగించారు. 1956 లో పారిస్ లో ఆయనకు "ప్రిక్స్ డె లా క్రిటిక్" అనే పురస్కారం వచ్చింది. ప్రెంచ్ దేశీయుడు కాని వ్యక్తి పొందిన మొదటి పురస్కారం యిది.
ప్రజా సేవలు
ఆయన "రజా ఫౌండేషన్"ను భారతదేశాంలో స్థాపించారు. దీనిని భారతదేశంలోని యువకులలో చిత్రకళను అభివృద్ధి చేయాలనే తలంపుతో ప్రారంభించారు. ఈ సంస్థ ప్రతీయేటా యువ కళాకారునికి "రజా ఫౌండేషన్ పురస్కారం"ను అందిస్తుంది.
ఇతర లింకులు
వర్గం:భారతీయ చిత్రకారులు వర్గం:1922 జననాలు వర్గం:2016 మరణాలు వర్గం:పద్మశ్రీ పురస్కార గ్రహీతలు వర్గం:పద్మవిభూషణ పురస్కార గ్రహీతలు వర్గం:పద్మభూషణ పురస్కార గ్రహీతలు
ఖబ్రస్తాన్
ఖబ్రస్తాన్ : ఖబ్ర్ (సమాధి, గోరీ - అరబ్బీ భాష), స్థాన్ (ప్రదేశం - పర్షియన్ భాష) వెరసి సమాధి ప్రదేశం, సమాధుల ప్రదేశం, శ్మశానం, శ్మశాన వాటిక. ముస్లింల శ్మశాన వాటికైతే ముస్లింల ఖబ్రస్తాన్, హిందువుల శ్మశాన వాటికైతే హిందువుల ఖబ్రస్తాన్.
ఖబ్రస్తాన్ కు అనేక పేర్ల రూపాలు; ఖబ్రస్తాన్, ఖబరస్తాన్, ఖబ్రిస్తాన్, కబ్రస్తాన్, కబరస్తాన్, కబ్రిస్తాన్ వగైరాలు.
ముస్లిం సాంప్రదాయం
ఇతర అనేక మతాలలో లాగే ముస్లింలు కూడా మరణించిన వారి పార్థివ శరీరాన్ని భూమిలో ఖననం చేస్తారు. దీనినే దఫ్న్ లేదా దఫన్ అంటారు. ముస్లిం మరణిస్తే అతడి శరీరానికి "గుస్ల్" లేదా "గుసుల్" అనగా స్నానం చేయిస్తారు. తరువాత తెల్లటి బట్టను "కఫన్"ను శరీరానికి చుట్టుతారు. ఆ తరువాత జనాజా, (శవానికి మోసుకెళ్ళే పల్లకి) లో తీసుకెళ్ళి మస్జిద్లో గాని ఖబ్రస్తాన్ లో గాని "సలాతుల్ జనాజా" లేదా "నమాజె జనాజా" ఆచరించి సమాధిలో ఖననం చేస్తారు.
బయటి లింకులు
వర్గం:షరియా వర్గం:ముస్లింల సాంప్రదాయాలు
సునేత్ర పరంజపే
సునేత్ర అరుణ్ పరంజ్పే (జననం 1980 మే 9 ) భారతీయ మాజీ క్రికెట్ క్రీడాకారిణి,  ప్రస్తుత క్రికెట్ కోచ్. ఆమె కుడిచేతి వాటం బ్యాటర్‌గా, కుడిచేతి మీడియం బౌలర్‌గా, అప్పుడప్పుడు వికెట్ కీపర్‌గా ఆడింది. ఆమె 2002, 2007 మధ్య భారతదేశం తరపున మూడు టెస్ట్ మ్యాచ్‌ లతో పాటు 28 వన్డే ఇంటర్నేషనల్స్‌లో కనిపించింది. ఆమె ముంబై, రైల్వేస్, గుజరాత్ తరపున దేశవాళీ క్రికెట్ ఆడింది.
ఫిబ్రవరి 2021లో ఆమె బరోడా మహిళలకు ప్రధాన కోచ్‌గా నియమితులయ్యారు. ఆమె 2022 మహిళల T20 ఛాలెంజ్‌కు ట్రైల్‌బ్లేజర్స్‌కు ప్రధాన కోచ్‌గా కూడా ఉంది.
బాహ్య లంకెలు
వర్గం:భారతీయ మహిళా క్రికెట్ క్రీడాకారులు వర్గం:ముంబై క్రికెట్ క్రీడాకారులు వర్గం:1980 జననాలు వర్గం:జీవిస్తున్న ప్రజలు
జంక్షన్
జంక్షన్ (Junction) అనగా ఆంగ్ల భాష పదానికి తెలుగులో కూడలి అని అర్ధం.
పర్వత కనుమ
thumb|[[లెసోతో|లెసోతోలోని సాని కనుమ .]] పర్వత కనుమ, ఒక పర్వత శ్రేణి గుండా లేదా ఒక శిఖరం మీదుగా ప్రయాణించదగిన మార్గం. ప్రపంచంలోని అనేక పర్వత శ్రేణులు, ప్రయాణాలకు గట్టి అడ్డంకులుగా నిలిచినందున, వాణిజ్యం లోను, యుద్ధాల్లోనూ చరిత్ర అంతటా మానవ, జంతువుల వలసల్లోనూ కనుమ దారులు కీలక పాత్ర పోషించాయి. తక్కువ ఎత్తులో ఉన్న కనుమలను కొండ కనుమ అని అంటారు.
అవలోకనం
thumb|ఓ నమూనా పర్వత కనుమ. ఆకుపచ్చ గీత కనుమ దారి. ఎరుపు రంగులో ఉన్న బిందువు కనుమదారి లోని ఉచ్ఛతమ బిందువు. ఇదే శిఖరాల మధ్య ఉన్న నిమ్నతమ బిందువు కూడా. దీన్నే శాడిల్ పాయింటు అంటారు. పర్వత కనుమలు రెండు శిఖరాల మధ్య ఉన్న గండి లేదా పల్లాన్ని వాడుకుంటాయి. ఈ పల్లాన్ని శాడిల్ అని కూడా అంటారు. శాడిల్ పాయింటు శాడిల్‌ మధ్యలో ఉండే చదునైన ప్రదేశం. ఇది రెండు లోయల మధ్య ఉన్న ఉచ్ఛతమ బిందువునూ రెండు శిఖరాల మధ్య ఉన్న నిమ్నతమ బిందువునూ సూచిస్తుంది. టోపోగ్రాఫిక్ మ్యాప్‌లో, కనుమ‌లు అవర్‌గ్లాస్ ఆకారంలో ఆకృతి రేఖలతో చూపించబడతాయి. ఇది రెండు ఎత్తైన బిందువుల మధ్య ఉన్న అత్యంత లోతైన స్థానాన్ని సూచిస్తుంది.
కనుమలు ఎక్కువగా నదీమూలానికి కొంచెం పైన, పరీవాహక ప్రాతాలను విభజిస్తూ ఉంటాయి. కనుమ చాలా చిన్నదిగా, బాగా నిటారుగా ఉన్న వాలులతో ఉండవచ్చు. లేదా చాలా కిలోమీటర్ల పొడవున ఉన్న లోయ కూడా కావచ్చు. ఇలాంటి కనుమల ఎత్తైన ప్రదేశాన్ని సర్వే ద్వారా మాత్రమే గుర్తించవచ్చు.
చాలా కాలం నుండీ కనుమల గుండా రహదారులు నిర్మించారు. రైల్వేలనూ ద్వారా నిర్మించారు. కొన్ని ఎత్తైన, కఠినమైన కనుమ‌ల గుండా ఏడాది పొడవునా వేగంగా ట్రాఫిక్ ప్రవాహాన్ని అనుమతించడానికి సమీపంలోని కొండల గుండా సొరంగాలు తవ్వారు.
కనుమలో ఎత్తైన స్థానమే సాధారణంగా ఈ ప్రాంతంలోని ఏకైక చదునైన మైదానమై ఉంటుంది. చుట్టుపక్కల అంతా కనిపించే స్థానం కూడా ఇదే. అందుచేతనే కొన్ని సందర్భాల్లో ఇది భవనాలను నిర్మించేందుకు బాగా అనుకూలమైన స్థలం కూడా అవుతుంది. ఒక పర్వత శ్రేణి దేశాల మధ్య సరిహద్దుగా ఉంటే, ఆ పర్వతాల్లో ఉండే కనుమ ఇరుదేశాల సరిహద్దు నియంత్రణ కేంద్రాలు, కస్టమ్స్ కార్యాలయాలకూ నెలవై ఉంటుంది. కొన్నిచోట్ల సైనిక స్థావరాలు కూడా ఉండవచ్చు. ఉదాహరణకు, అర్జెంటీనా, చిలీల మధ్య ప్రపంచంలోనే మూడవ అత్యంత పొడవైన అంతర్జాతీయ సరిహద్దు (5,300 కిలోమీటర్లు) ఉంది. ఉత్తర-దక్షిణాలుగా ఉండే ఈ సరిహద్దు వెంట అండీస్ పర్వతశ్రేణి ఉంటుంది. ఈ సరిహద్దుపై మొత్తం 42 కనుమలు ఉన్నాయి. కనుమ గుండా పోయే రహదారిపై, ఆ కనుమ పేరు, సముద్ర మట్టం నుండి అది ఉన్న ఎత్తును చూపే చిన్న రోడ్డు సూచికలు ఉండడం ఇక్కడ సాధారణం.
లోయల మధ్య తేలిగ్గా ప్రయాణించగల మార్గాన్ని అందించడంతో పాటు కనుమలు, రెండు పర్వత శిఖరాల మధ్య కనిష్ఠ దూరం ఉండే మార్గాన్ని కూడా అందిస్తాయి. ఈ కారణంగా, కనుమ‌లో వివిధ దారులు కలుసుకోవడం సర్వసాధారణం. అందుచేత ఒక పర్వత శిఖరం నుండి పక్కనున్న లోయ అడుగు భాగానికి ప్రయాణించడానికి కూడా ఇది అనుకూలమైన మార్గం. సాంప్రదాయకంగా కనుమలు వాణిజ్య మార్గాలు, సమాచార మార్పిడి, సాంస్కృతిక మార్పిడి, సైనిక దండయాత్రలు మొదలైనవాటికి నెలవు. ఆల్ప్స్ పర్వతాల్లోని బ్రెన్నర్ పాస్ దీనికి ఒక ఉదాహరణ.
చెట్ల వరుసకు పైన ఉన్న కొన్ని కనుమల్లో శీతాకాలంలో మంచు కదలడంతో సమస్యలు ఏర్పడతాయి. అలాంటి చోట్ల, నేల నుండి కొన్ని మీటర్ల ఎత్తులో రోడ్డును నిర్మించడం ద్వారా ఈ సమస్యను అధిగమించవచ్చు.
పర్యాయపదాలు
thumb|ఇంగ్లాండ్‌లో కెన్స్‌గ్రిఫ్, యార్ల్సిడైన్ ల మధ్య ఉన్న కోల్ (కనుమ) ఇంగ్లీషు మాట్లాడే దేశాల్లో కనుమకు చాలా పర్యాయ పదాలు ఉన్నాయి. అమెరికాలో పాస్ అని, గ్యాప్ అని, నాచ్ అని, శాడిల్ అనీ రకరకాల పేర్లతో పిలుస్తారు. ఫ్రెంచి నుండి ఉద్భవించిన కోల్ అనే పదాన్ని ఐరోపాలో ముఖ్యంగా ఉపయోగిస్తారు. లడఖ్, అరుణాచల్ ప్రదేశ్, టిబెట్ వంటి చోట్ల కనుమలను "లా" అని అంటారు. ఈ ప్రాంతాల్లోని కనుమల పేర్లు లా తో అంతమౌతాయి. ఉదాహరణకు సె లా (అరుణాచల్ ప్రదేశ్), నాథూ లా (సిక్కిం), ఖార్దుంగ్ లా (లడఖ్) మొదలైనవి.
ప్రపంచవ్యాప్తంగా వేలాది కనుమలున్నాయి, వాటిలో కొన్ని ప్రసిద్ధమైనవి: ఆల్ప్స్ లోని గ్రేట్ సెయింట్ బెర్నార్డ్ పాస్ 2473 m, జమ్మూ కాశ్మీర్‌లో చాంగ్ లా 5360 m, ఖార్దుంగ్ లా 5359 m. భారత చైనా సరిహద్దుకు సమీపంలోని మానా పాస్ 5610 m, మార్సిమిక్ లా 5582 m ఎత్తున ఉన్నాయి. ప్రపంచంలోని అత్యంత ఎత్తైన వాహన యోగ్యమైన కనుమల్లో ఈ రెండూ ఉన్నాయి. పాకిస్తాన్, చైనాల మధ్య ఖుంజేరబ్ కనుమ 4693 m కూడా ఎత్తైన వాహనయోగ్యమైన కనుమయే. ప్రసిద్ధమైన వాహనయోగ్యం కాని కనుమ, 5416 m ఎత్తున ఉన్న థొరాంగ్ లా. ఇది నేపాల్ లోని అన్నపూర్ణ పరిరక్షణ ప్రాంతంలో ఉంది.
కంది మండలం
కంది మండలం, తెలంగాణ రాష్ట్రం, సంగారెడ్డి జిల్లా లోని మండలం. మండలం కోడ్: 04492. కంది మండలం, మెదక్ లోకసభ నియోజకవర్గంలోని, సంగారెడ్డి శాసనసభ నియోజకవర్గం లో భాగం,జిల్లా ప్రధాన కేంద్రం సంగారెడ్డి 8 కి.మీ.దూరంలో ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం మెదక్ జిల్లా లో ఉండేది. ప్రస్తుతం ఈ మండలం సంగారెడ్డి రెవిన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  16  రెవెన్యూ గ్రామాలు ఉన్నాయి.నిర్జన గ్రామాలు లేవు. మండల కేంద్రం, కంది.
కంది కొత్త మండల కేంద్రంగా గుర్తింపు
గతంలో కంది గ్రామం, మెదక్ జిల్లా, సంగారెడ్డి రెవిన్యూ డివిజను పరిధిలో సంగారెడ్డి మండలంలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవిన్యూ డివిజన్లు, మండలాల ఏర్పాటులో భాగంగా కంది గ్రామాన్ని మండల కెేంద్రంగా ప్రకటించి, కొత్తగా ఏర్పడిన సంగారెడ్డి జిల్లా, సంగారెడ్డి రెవెన్యూ డివిజను పరిధిలోకి ఈ మండలాన్ని 16 (1+15) గ్రామాలతో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది. 2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 134 చ.కి.మీ. కాగా, జనాభా 48,078. జనాభాలో పురుషులు 24,775 కాగా, స్త్రీల సంఖ్య 23,303. మండలంలో 10,881 గృహాలున్నాయి.
ఇండియన్ ఇన్‌స్టిట్యూట్ ఆఫ్ టెక్నాలజీ
మండల కేంద్రమైన కంది గ్రామం వద్ద ఇండియన్ ఇన్‌స్టిట్యూట్ ఆఫ్ టెక్నాలజీ ని ఏర్పాటు చేసారు.
వెలుపలి లంకెలు
వర్గం:2016 లో ఏర్పాటైన తెలంగాణ మండలాలు
ఫూల్ చంద్ ఎక్స్ పోర్ట్స్ లిమిటెడ్
thumb|ఫూల్ చంద్ ఎక్స్ పోర్ట్స్ లిమిటెడ్ నామ ఫలకం ఫూల్ చంద్ ఎక్స్ పోర్ట్స్ 1975 లో ఫూల్ చంద్ అగర్వాల్ చే స్థాపింప బడ్డ ముంబయి కి చెందిన ఒక బహుళ వ్యాపార సంస్థ.
విభాగాలు
ఫూల్ చంద్ ఎక్స్ పోర్ట్స్ లో ఈ క్రింది విభాగాలు కలవు.
గనుల విభాగం
ఇనుప, బాక్సైట్, మ్యాంగనీస్ గనుల ఎగుమతి చేసే విభాగం. చైనా, ఆస్ట్రేలియా, ఇండొనేషియా ల నుండి బొగ్గు గనులను దిగుమతి చేస్తుంది. వీటిని నిర్వహించటానికి హల్దియా, పరదీప్, విశాఖపట్నం, మంగుళూరు వంటి పోర్టులలో కావలసిన సాంకేతిక వసతులను ఏర్పాటు చేసుకొన్నది. 2003-04 సంవత్సరానికి గాను 5,00,000 టన్నుల ఇనుప గనిని, 2005 వ సంవత్సరానికి 2 మిలియన్ టన్నుల ఇనుప గనిని ఎగుమతి చేసినది.
రసాయనిక విభాగం
యాక్టివేటెడ్ కార్బన్, పొటాషియం పర్మాంగనేట్, సోడా యాష్, కాస్టిక్ పొటాష్, సోడియం సయనైడ్ ల ఎగుమతి చేస్తుంది.
వస్త్ర విభాగం
1995 లో బెంగళూరు కేంద్రంగా వస్త్రాలు రూపొందించే సంస్థగా ప్రస్తుత నిర్వహణ దర్శకుడు ప్రదీప్ అగర్వాల్ చే ప్రతీక్ అపారెల్స్ నెలకొల్పబడ్డది. ఈ క్రింది బ్రాండులకి ప్రతీక్ అపారెల్స్ వస్త్రాలను తయారు చేస్తుంది.
లోహ విభాగం
ఉక్కు, అల్యుమినియం, జింక్ లోహాలను ముడి పదార్థాలుగా అంతర్జాతీయ ప్రమాణాలతో ఎగుమతి చేస్తుంది ఈ విభాగం.
వ్యవసాయ ఉత్పత్తుల విభాగం
గోధుమలు/గోధుమ పిండి, వరి, పంచదార, తేయాకు, సోయా బీన్, బంగాళా దుంపలు, పప్పు ధాన్యాలను ఎగుమతి చేస్తుంది.
మూలాలు
వర్గం:వ్యాపార సంస్థలు
మంజులారెడ్డి
'''డా. మంజులారెడ్డి''' తెలంగాణ రాష్ట్రంకు చెందిన శాస్త్రవేత్త. బ్యాక్టీరియా సెల్‌వాల్‌ (కణత్వచం)పై పదేండ్ల పాటు పరిశోధనలు చేసి కొత్త పద్ధతులతో బ్యాక్టీరియా వాల్‌ తయారయ్యే విధానాన్ని కనుగొన్నది. 2020లో తెలంగాణ ప్రభుత్వం నుండి ఉత్తమ శాస్త్రవేత్తగా తెలంగాణ రాష్ట్ర విశిష్ట మహిళా పురస్కారం అందుకుంది.
జననం - విద్యాభ్యాసం
మంజులారెడ్డి మహబూబ్ నగర్ లో జన్మించింది. తండ్రి డీఎఫ్ఓగా పనిచేశాడు. 10వ తరగతి వరకు తెలుగు మీడియంలో చదివిన మంజులారెడ్డి, హైదరాబాద్ కేంద్రీయ విశ్వవిద్యాలయంలో ఎమ్మెస్సీ పూర్తిచేసింది. పెళ్ళి అయిన తరువాత పీహెచ్.డి చదువును మథ్యలోనే వదిలేసింది. పదేళ్ళ విరామం తరువాత 1996లో మళ్ళీ పీహెచ్.డి పరిశోధనని ప్రారంభించి 2001లో ‘బ్యాక్టీరియా మ్యూటేషన్‌' అంశంపై పీహెచ్‌డీ పట్టా పొందింది.
ఉద్యోగం
1990లో సెంటర్‌ ఫర్‌ సెల్యులర్‌ అండ్‌ మాలెక్యులర్‌ బయోలజీ (సీసీఎంబీ)లో జూనియర్‌ సైంటిస్ట్‌గా చేరింది. ప్రస్తుతం ఛీఫ్ సైంటిస్టుగా పనిచేస్తున్నది.
పరిశోధనరంగం
ప్రస్తుతం అందుబాటులో ఉన్న యాంటీబయోటిక్స్‌ ఏవి బ్యాక్టీరియాను నిరోధించలేకపోతున్నాయి. దీనికిగల కారణాలపై మంజులారెడ్డి పరిశోధన చేసింది. బ్యాక్టీరియా సెల్‌వాల్‌ను నిరోధించగలిగితే దీనివల్ల వచ్చే ఇన్ఫెక్షన్స్‌, డిఫ్తిరీయా, టీబీ, టైఫాయిడ్, కలరా, కుష్టు వంటి వ్యాధులను అరికట్టవచ్చని తన పరిశోధనల ద్వారా  నిరూపించింది. బ్యాక్టీరియా నిర్మూలన, వాటి గోడల తయారీని ఆపడం, అందుకు కొత్త యాంటీబయోటిక్స్‌ కనుక్కోవడానికి మంజులారెడ్డి పరిశోధన ఉపయోగపడుతోంది. తెలంగాణ సైన్స్‌ అకాడమీ నుండి ఫెలోషిప్ కూడా అందుకుంది.
మూలాలు
వర్గం:మహిళా శాస్త్రవేత్తలు వర్గం:మహబూబ్ నగర్ జిల్లా పరిశోధకులు వర్గం:విశిష్ట మహిళా పురస్కార గ్రహీతలు
రాథోడ్ బాపు రావు
రాథోడ్ బాపు రావు తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున బోథ్ శాసనసభ నియోజకవర్గ శాసనసభ్యుడిగా ప్రాతినిధ్యం వహిస్తున్నాడు.
జననం - విద్యాభ్యాసం
బాపురావు 1962, మార్చి 12న నారాయణ - తారాబాయి దంపతులకు తెలంగాణ రాష్ట్రం, ఆదిలాబాదు జిల్లా, నార్నూర్ మండలం, నార్నూర్ గ్రామంలో జన్మించాడు. ఉస్మానియా విశ్వవిద్యాలయంలో ఎం.ఏ. చదివాడు.
ఉద్యోగం
1987 నుంచి 2009 వరకు గిరిజన సంక్షేమ ఆశ్రమ పాఠశాలలో హిందీ పండిట్‌గా పనిచేశాడు.
వివాహం
వందనతో బాపురావు వివాహం జరిగింది. వారికి ఒక కుమారుడు ఉన్నాడు.
రాజకీయ విశేషాలు
2009లో రాజకీయ ప్రవేశం చేసిన బాపురావు, 2009 నుండి 2014 వరకు తెలంగాణ రాష్ట్ర సమితి పార్టీ రాష్ట్ర నాయకుడిగా పనిచేశాడు. 2014 లో జరిగిన తెలంగాణ సార్వత్రిక ఎన్నికల్లో భాగంగా టీఆర్ఎస్ పార్టీ టికెట్‌పై పోటీచేసి కాంగ్రెస్ పార్టీ అభ్యర్థి జాదవ్ అనిల్ కుమార్‌పై 26వేలకు పైగా ఓట్ల అధిక్యంతో గెలుపొందాడు. 2018లో జరిగిన తెలంగాణ ముందస్తు ఎన్నికల లో టీఆర్ఎస్ పార్టీ టికెట్‌పై పోటీచేసి సమీప కాంగ్రెస్ పార్టీ అభ్యర్థి సోయం బాబు రావు పై 6వేలకు పైగా ఓట్ల అధిక్యంతో గెలుపొందాడు.
మూలాలు
వర్గం:జీవిస్తున్న ప్రజలు వర్గం:తెలంగాణ రాజకీయ నాయకులు వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ శాసన సభ్యులు (2014) వర్గం:ఆదిలాబాదు జిల్లా నుండి ఎన్నికైన శాసన సభ్యులు వర్గం:ఆదిలాబాదు జిల్లా రాజకీయ నాయకులు వర్గం:ఆదిలాబాదు జిల్లా వ్యక్తులు వర్గం:1962 జననాలు వర్గం:తెలంగాణ శాసన సభ్యులు (2018)
పురాతన మానవులు
thumb| హోమో రొడీసియెన్సిస్ ("బ్రోకెన్ హిల్ క్రేనియం"): 1,30,000 సంవత్సరాల క్రితం (అమైనో యాసిడ్ రేస్‌మైజేషన్ నిర్ణయాన్ని ఉపయోగించి) లేదా 6,00,000 నుండి 8,00,000 సంవత్సరాల క్రితం ( [[హోమో ఎరెక్టస్ జీవించిన కాలం లోనే ). ఏ డేటింగ్ పద్ధతిని ఉపయోగిస్తున్నారు అనేదానిపై ఆధారపడి ఉంటుంది. ]] 3,15,000 సంవత్సరాలకు ముందు, ఆధునిక మానవుల కంటే ముందు ఉద్భవించిన హోమో రకాలన్నిటినీ కలిపి పురాతన మానవులని అంటారు. హోమో నియాండర్తాలెన్సిస్ (4,30,000 + –25,000 సం.), డెనిసోవాన్స్, హోమో రొడేసియెన్సిస్ (3,00,000–1,25,0000 సం.), హోమో హైడెల్‌బెర్గెన్సిస్ (6,00,000-2,00,000 సం.), హోమో యాంటెసెస్సర్ లను సాధారణంగా పురాతన మానవులని భావిస్తారు.
ఈ పరిభాషపై సార్వత్రిక ఏకాభిప్రాయం లేదు. "పురాతన మానవుల" రకాలను కొంతమంది రచయితలు హోమో సేపియన్స్ లేదా హోమో ఎరెక్టస్ అనే పేరు కింద చేర్చారు.
పురాతన మానవుల మెదడు పరిమాణం సగటున 1,200 నుండి 1,400 క్యూబిక్ సెంటీమీటర్ల వరకూ ఉంటుంది. ఇది ఆధునిక మానవుల మెదడు పరిమాణంతో అటూ ఇటూగా సరిపోలుతుంది. మందపాటి పుర్రె, ఎత్తైన కనుబొమల గట్లూ ఉండడం, స్ఫుటమైన చుబుకం లేకపోవడం వంటి లక్షణాల కారణంగా పురాతన మానవులు ఆధునిక మానవుల కంటే విభిన్నంగా ఉంటారు.
ఆధునిక మానవులు 3,00,000-2,70,000 సంవత్సరాల క్రితం ఆఫ్రికాలో తొలుత ఉద్భవించారు. 70,000 సంవత్సరాల క్రితం (టోబా విపత్తు సిద్ధాంతం చూడండి) క్రమంగా "పురాతన" మానవుల స్థానాన్ని ఆక్రమించారు. ఆధునికేతర హోమో రకాలు 30,000 సంవత్సరాల క్రితం వరకు ఉండేవారనేది ఖాయం. బహుశా 12,000 సంవత్సరాల క్రితం వరకు కూడా ఉండి ఉండవచ్చు. ఈ రకాల మానవుల్లో ఎవర్ని పురాతన మానవులుగా భావించాలి, అసలు ఎవర్నైనా భావించాలా లేదా అనేది వివిధ రచయితలు దాన్ని నిర్వచించిన విధాన్ని బట్టి మారుతూ ఉంది. ఏదేమైనా, ఇటీవలి జన్యు అధ్యయనాల ప్రకారం, ఆధునిక మానవులు పురాతన మానవులలోని "కనీసం రెండు సమూహాలతో" – నియాండర్తల్, డెనిసోవాన్స్ తో- లైంగిక సంపర్కం జరిపి ఉండవచ్చు.
మరొక సమూహం - చైనాలోని రెడ్ డీర్ కేవ్ ప్రజలు - 11,500 సంవత్సరాల క్రితం వరకూ కూడా ఉండి ఉండవచ్చు. లండన్లోని నేచురల్ హిస్టరీ మ్యూజియంకు చెందిన క్రిస్ స్ట్రింగర్, ఈ వ్యక్తులు డెనిసోవన్లు, ఆధునిక మానవుల మధ్య సంపర్కం ఫలితంగా ఉద్భవించి ఉండవచ్చని సూచించాడు. ఆధునిక మానవ జనాభాలలో మామూలుగా ఉండే వైవిధ్యాలలోని భాగమే ఈ ప్రత్యేక లక్షణాలని చెబుతూ, కొందరు శాస్త్రవేత్తలు ఈ వాదనను సందేహించారు.
పరిభాష, నిర్వచనం
"పురాతన మానవులు" వర్గానికి ఒక ఇదమిత్థమైన నిర్వచనమంటూ లేదు. ఒక నిర్వచనం ప్రకారం, హోమో సేపియన్స్ అనేది పురాతన, ఆధునిక మానవులు రెంటినీ కలిగి ఉన్న అనేక ఉపజాతుల సమూహం. ఈ నిర్వచనం ప్రకారం ఆధునిక మానవులను హోమో సేపియన్స్ సేపియన్స్ అని అంటారు. పురాతన మానవులను కూడా "హోమో సేపియన్స్" అనే ఉపసర్గతోనే పిలుస్తారు. ఉదాహరణకు, నియాండర్తల్‌లను హోమో సేపియన్స్ నియాండర్తాలెన్సిస్ అనీ హోమో హైడెల్బెర్గెన్సిస్ ను హోమో సేపియన్స్ హైడెల్బెర్గెన్సిస్ అనీ అంటారు. ఇతర వర్గీకరణ శాస్త్రవేత్తలు పురాతన, ఆధునిక మానవులను ఒకే జాతిగా కాకుండా వివిధ జాతులుగా పరిగణించాలని అంటారు. ఈ పద్ధతిలోని పేర్లు ప్రామాణిక వర్గీకరణ ప్రకారం ఉంటాయి. అంటే హోమో రొడీసియెన్సిస్, హోమో నియాండర్తలెన్సిస్ - ఇలాగ.
ఆధునిక మానవులను పురాతన మానవులనూ, పురాతన మానవులను హోమో ఎరెక్టస్ నూ వేరుచేసే పరిణామ విభజన రేఖలు అస్పష్టంగా ఉన్నాయి. 1,95,000 సంవత్సరాల క్రితం నాటి ఓమో అవశేషాలు, 1,60,000 సంవత్సరాల క్రితం నాటి హోమో సేపియన్స్ ఇడాల్టు, 90,000 సంవత్సరాల క్రితం నాటి కాఫ్జె అవశేషాలు ఆధునిక మానవులవి. అయితే, ఈ తొలి ఆధునిక మానవులకు కూడా కొద్దిపాటి ఎత్తైన కనుబొమ గట్ల వంటి అనేక పురాతన మానవ లక్షణాలు ఉంటాయి.
మెదడు పరిమాణం విస్తరణ
ఎడమ|thumb| శరీర నిర్మాణపరంగా ఆధునిక మానవుల (ఎడమ), [[నియాండర్తల్|హోమో నియాండర్తాలెన్సిస్ (కుడి) ల పుర్రెల నిర్మాణ పోలిక ]] పురాతన మానవుల ఆవిర్భావం కొన్నిసార్లు పంక్చుయేటెడ్ ఈక్విలిబ్రియమ్ కు ఉదాహరణగా ఉపయోగిస్తారు. కొద్ది కాలం లోనే ఒక జాతి గణనీయమైన జీవ పరిణామానికి గురైనప్పుడు ఇది సంభవిస్తుంది. తదనంతరం, ఈ జాతి చాలా కాలం పాటు, మళ్ళీ తరువాతి పంక్చుయేషన్ వరకు, చాలా తక్కువ మార్పులకు లోనవుతుంది. పురాతన మానవుల మెదడు పరిమాణం హోమో ఎరెక్టస్‌ లోని 900 సిసి నుండి 1,300 సిసి వరకూ గణనీయంగా విస్తరించింది. పురాతన మానవుల్లోని ఈ గరిష్ట స్థాయి నుండి ఈ పరిమాణం తగ్గడం మొదలైంది.
బయటి లింకులు
వర్గం:మానవ పరిణామం వర్గం:మానవ పూర్వీకులు
ఆర్థిక సేవలు
ఆర్థిక రంగం అనగా ఆదాయ వ్యయాల నిర్వహణ అని స్థూలంగా చెప్పుకోవచ్చు. ముఖ్యంగా సంస్థయొక్క లావాదేవీలను నిర్వహంచుట, విశ్లేషించుట, తనిఖీలు, నియంత్రణ సంస్థలతో పనిచేయుట ముఖ్యమైనవి. సాధారణ లెడ్జెర్ తయారి, సంవత్సరాంత తనిఖీ, పన్నుల చెల్లింపు, జీతభత్యాల నిర్వహణ, కంపెనీ ఆర్థిక నిర్వహణ, కంపెనీ నివేదికలు, బోర్డు సమావేశాల నిర్వహణ, అవసరాన్నిబట్టి (అడ్హాక్) నివేదికలు, సంస్థ అంతర్గత లావాదేవీల బేరీజు లాంటి పనులు చేయబడతాయి.
ఉద్యోగ స్థాయిలు
క్లర్క్ (గుమస్తా),ప్రొబేషనరీ ఆఫీసర్, బ్రాంచి మేనేజర్ ఫైనాన్స్ ఎనలిస్ట్,డిప్యూటీ ఫైనాన్స్ మేనేజర్,ఫైనాన్స్ మేనేజర్ అకౌంటు ఎక్జెక్యూటివ్, అకౌంటెంటు, అకౌంట్స్ అధికారి, ఛార్టర్డ్ అకౌంటెంట్, టాక్సేషన్ మేనేజర్
ఉద్యోగానికి అర్హతలు
బి కామ్, సి.ఎ (ఆకౌంటు ఉద్యోగాలు) ఏదైనా డిగ్రీ (ఇతర బ్యాంకు ఉద్యోగాలు)
ఉపాధికి శిక్షణ, తోడ్పాటు
కంప్యూటర్ల వినియోగం ఎక్కువైనందున, అకౌంటింగ్ కంప్యూటర్ పాకేజీలో శిక్షణ పొందితే ఉద్యోగవకాశాలు సులభంగా దొరుకుతాయి. బ్యాంకు ప్రొబేషనరీ ఆఫీసర్ ఉద్యోగాలు ప్రవేశపరీక్ష ద్వారా ఎంపికచేస్తారు.
వనరులు
వర్గం: ఉపాధి
డొనేకల్
డోనేకల్, ఆంధ్రప్రదేశ్ రాష్ట్రం, అనంతపురం జిల్లా, విడపనకల్లు మండలానికి చెందిన గ్రామం.
ఇది మండల కేంద్రమైన విదపనకల్ నుండి 14 కి. మీ. దూరం లోను, సమీప పట్టణమైన గుంతకల్లు నుండి 20 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 554 ఇళ్లతో, 2540 జనాభాతో 2822 హెక్టార్లలో విస్తరించి ఉంది. గ్రామంలో మగవారి సంఖ్య 1302, ఆడవారి సంఖ్య 1238. షెడ్యూల్డ్ కులాల సంఖ్య 175 కాగా షెడ్యూల్డ్ తెగల సంఖ్య 2. గ్రామం యొక్క జనగణన లొకేషన్ కోడ్ 594706 .పిన్ కోడ్: 515870.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.బాలబడి విడపనకల్లోను, మాధ్యమిక పాఠశాల గడేకల్లోనూ ఉన్నాయి.సమీప జూనియర్ కళాశాల విదపనకల్లోను, ప్రభుత్వ ఆర్ట్స్ / సైన్స్ డిగ్రీ కళాశాల గుంతకల్లులోనూ ఉన్నాయి. సమీప వైద్య కళాశాల అనంతపురంలోను, పాలీటెక్నిక్‌ బళ్ళారిలోను, మేనేజిమెంటు కళాశాల గుత్తిలోనూ ఉన్నాయి.సమీప వృత్తి విద్యా శిక్షణ పాఠశాల విదపనకల్లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు అనంతపురంలోనూ ఉన్నాయి.
ప్రభుత్వ వైద్య సౌకర్యం
దోనెకల్లో ఉన్న ఒకప్రాథమిక ఆరోగ్య కేంద్రంలో ఇద్దరు డాక్టర్లు, ముగ్గురు పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. కాలువ/వాగు/నది ద్వారా, చెరువు ద్వారా కూడా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
దోనెకల్లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది.లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జాతీయ రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి.
ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
యామంటౌ పర్వతం
యమంటౌ పర్వతం యూరల్ పర్వతాల్లో భాగం. ఇది రష్యాలోని బష్కొర్తోస్తాన్ ప్రాంతంలో ఉంది. దక్షిణ యూరల్  పర్వతాల్లో ఇదే ఎత్తైన పర్వతం. 1,640 మీటర్ల (5,381 అడుగుల) ఎత్తు ఉంటుంది.ఈ పర్వతంలో రష్యన్ ప్రభుత్వ రహస్య స్థావరం ఉందని, ఆ స్థావరంలో ఒక బంకర్ కాంప్లెక్స్ ఏర్పాటు చేసి రష్యన్ సేనలు రహస్య ఆయుధాలను దాచాయని అమెరికా ప్రభుత్వం ఆరోపణ చేయటం వలన ఈ పర్వతానికి ప్రాముఖ్యత వచ్చింది.
డొనేకల్
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
యామంటౌ పర్వతం
పేరు
ప్రాంతీయ బష్కిర్ భాషలో "యమన్ టౌ" అంటే క్రూరమైన పర్వతం, అని, చెడు పర్వతం అని, అర్ధాలున్నాయి.
బంకర్ కాంప్లెక్స్ ఉన్నట్టుగా ఆరోపణ
ఈ పర్వతంలో, ఈ పర్వతానికి ఉత్తరంగా 600 కి.మీ. దూరంలో ఉన్న కొస్విన్‌స్కి పర్వతంలో రహస్య స్థావరం(బంకర్ కాంప్లెక్స్) లేదా రహస్య అణుబాంబు పరీక్షణ కేంద్రం ఉన్నట్టుగా అమెరికా అనుమానిస్తోంది.సోవియట్ యూనియన్ పతనం తరువాత ఉపగ్రహాలతో అమెరికా నిత్యం ఇక్కడ నిఘా పెట్టి గమనిస్తూ ఉంది. ఈ ప్రదేశంలో పెద్ద స్థాయిలో తవ్వకాలు జరిపినట్టుగా గమనించింది. ఈ ప్రదేశంలోనే రష్యా యుద్ధంలో వాడిన పలు యుద్ధ ట్యాంకర్లు రూపొందించ బడ్డాయి. ఈ పర్వతం గురించి రష్యన్ ప్రభుత్వాన్ని అమెరికా ప్రభుత్వం నిలదీసిన ప్రతి సారి పొంతనలేని వివిధ రకాల జవాబులు రష్యా ఇచ్చింది. గనుల ప్రదేశమని ఒక సారి, రష్యా ఖజానా దాచిపెట్టిన నిధి అనీ, ఆహారం నిలువ ఉంచిన ప్రదేశమని, అణు యుద్ధం జరిగితే ప్రముఖ నాయకులకు రక్షణ కల్పించే ప్రదేశమని చెపుతూ వచ్చింది.
బయటి లంకెలు
వర్గం:Articles containing Russian-language text
డొనేకల్
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 7 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
దోనెకల్లో భూ వినియోగం కింది విధంగా ఉంది.వ్యవసాయేతర వినియోగంలో ఉన్న భూమి: 49 హెక్టార్లు
నీటిపారుదల సౌకర్యాలు
దోనెకల్లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
దోనెకల్లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వేరుశనగ, కంది, జొన్న
సన్సార్‌పూర్
సన్సాపూర్  భారతదేశ పంజాబ్ రాష్ట్రంలోని జలంధర్ (Sansarpur, Jalandhar district) జిల్లాకు చెందిన గ్రామం.
జనాభా వివరాలు
2001 భారత జనాభా గణన ప్రకారం    ఈ గ్రామ జనాభా 4061. మొత్తం జనాభాలో పురుషులు  51%, స్త్రీలు  49% ఉన్నారు. ఈ గ్రామ సరాసరి అక్షరాస్యత   75%. ఇది జాతీయ సరాసరి అక్షరాస్యత  59.5% కన్నా ఎక్కువ. పురుషుల అక్షరాస్యత  79%, స్త్రీల అక్షరాస్యత  71%. ఈ గ్రామంలొ 11 శాతం మంది ప్రజలు 6 యేండ్లకు తక్కువ వయసున్నవారే.
చరిత్ర
ఈ గ్రామం సుమారు 300 సంవత్సరాల పూర్వము నుండి గలది. ఆ కాలంలొ ఐదు కుటుంబాలు ఈ గ్రామానికి వచ్చారు. వారి కుటుంబీకులు "కులార్", కుంధి" గా పిలువబడుతున్నారు.
గ్రామంలో ప్రముఖులు
ఈ గ్రామం నుండి అనేక మంది ప్రసిద్ధ భారతీయ హాకీ క్రీడాకారులున్నారు.:
మూలాలు
వర్గం:అమృత్ సర్ జిల్లా గ్రామాలు
శివతాండవం
ఆనంద తాండవం
చిదంబరంలోని నటరాజస్వామి దేవాలయంలోని చిత్ర సభా మండపంలో ఈ నృత్యాన్ని నేటికీ నిర్వహిస్తున్నారు.
ఊర్ధ్వ తాండవం
నటరాజు చేసే తాండవ నృత్యాన్ని చూసి ఓర్వలేని దుర్గాదేవి ఒకనాడు కైలాసానికి వెళ్ళి శివుడు చేసే నృత్యాన్ని చూసి తక్కువగా అంచనా వేసి, అపహాస్యం చేసి తనతో నృత్యం చేసి గెలవమంటుండి. ఆ విధంగా తిల్లైవనంలో ముక్కోటి దేవతలు, ఋషిపుంగవుల సమక్షంలో రౌద్రరూపంలో చేసిన శివతాండవంలో దుర్గాదేవి ఓడిపోతుంది. ఢమరుకం కింకిణీరవాల కనుగుణంగా శరీరాన్ని కుడిఎడమలకు వంచడం ఈ తాండవంలోని విశేషం. ఈ భంగిమలో ఎడమ చేతిని కుడి కాలి వేళ్ళకు తగిలించి నాట్యం చేయడం మరొక విశేషం.
గ్యాలరీ
పుట్టపర్తి నారాయణాచార్యులు రచించిన శివతాండవము పుస్తకం కోసం ప్రముఖ చిత్రకారుడు బాపు చిత్రించిన అపూర్వ కళాఖండాలు.
న్యాలకొండ రామ కిషన్ రావు
న్యాలకొండ రామ కిషన్ రావు ఉమ్మడి ఆంధ్రప్రదేశ్ రాష్ట్రానికి పూర్వపు మంత్రి, శాసనసభ్యుడు. అతను చొప్పదండి శాసనసభ నియోజకవర్గం నుండి శాసనసభ్యునిగా మూడు సార్లు ఎన్నికయ్యాడు. రాష్ట్ర ప్రభుత్వంలో అడవులు, పర్యావరణం, కాలుష్య నియంత్రణ శాఖా మంత్రిగా పనిచేసాడు. అతను 1985 లో రికార్డు స్థాయిలో దాదాపు 42,000 మెజారిటీ తో గెలిచాడు, ఇది రాష్ట్రమంతటా అత్యధిక మెజారిటీలో ఒకటిగా ఉంటూ 1994 వరకు కొనసాగింది.
అతను 1999 లో చాలా తక్కువ తేడాతో (1918 ఓట్లు) ఓడిపోయాడు, తరువాత 1999 తరువాత కరీంనగర్ జిల్లా బాధ్యతలు నిర్వర్తించినప్పటికీ అతను మళ్లీ పోటీ చేయలేదు. 2004 ఎన్నికలకు అభ్యర్థుల జాబితా నుండి ఆయనను మినహాయించడాం రాష్ట్రవ్యాప్తంగా తీవ్ర వ్యతిరేకత ఏర్పడి చర్చనీయాంశమైంది. పేదల సాధికారత పట్ల ఆయన దృఢమైన వైఖరి, అవినీతి రహిత ప్రజల నాయకుడిగా ఆయనకు ఉన్న గుర్తింపు, కరీంనగర్‌లో ఆయనపై  పెరుగుతున్న ప్రజాభిమానం వంటి విషయాలు మొత్తం రాష్ట్ర రాజకీయాలు అన్నీ ఆయనను బహిష్కరించడానికి ఒక పాత్ర పోషించాయని చాలా మంది స్థానికులు పేర్కొన్నారు. అతను సూటిగా, నిజాయితీగా, ధైర్యంగా ఉండడం వల్ల పేద ప్రజల శ్రేయస్సు కోసం కృషి చేయడం వల్ల తన సొంత పార్టీ నాయకుడిని వ్యతిరేకించే అవకాశం ఉందని చాలా మంది రాజకీయ ప్రతినిధుల అభిప్రాయం. ఇది అతను రాజకీయంగా పక్కకు తప్పుకోవడానికి ప్రధాన కారణం.
ఏది ఏమయినప్పటికీ, తన జీవితాంతం ప్రజా సేవ కోసం గడిపిన వ్యక్తి కావడంతో అతను 2004 వరకు ప్రజలకు చురుకుగా సేవలను కొనసాగించాడు. అతని ప్రజాదరణ, బలమైన ప్రజానుసరణ వంటివి చొప్పదండి స్థానిక అభ్యర్థి కాని  సన మారుతికి (2004) సులువుగా ఎన్నికలలో గెలవడానికి దోహదం చేసింది, 2009 లో తన సొంత నియోజకవర్గం చోప్పదండికి రిజర్వేషన్లు ఇవ్వడం వల్ల చివరకు ఆయన పూర్తిగా  క్రియాశీల రాజకీయాల నుండి విరమించుకున్నాడు. 1994 లో తెలుగుదేశం ప్రభుత్వం ఏర్పడటంలో ఆయన కీలక పాత్ర పోషించాడు. పార్టీ, దాని అధికారాన్ని ఎన్.టి.రామారావు నుండి ఎన్.చంద్రబాబు నాయుడు కు బదిలీ చేసిన కోర్-కమిటీ బృందానికి ఆయన నాయకత్వం వహించాడు. అతను ఎన్. టి. రామారావు. ఎన్. చంద్రబాబు నాయుడు ప్రభుత్వాలలో వివిధ ముఖ్యమైన కమిటీల కొరకు పనిచేశాడు. రాజకీయాల నుండి నిష్క్రమించిన తరువాత కూడా ఆయన ప్రజా సేవా రంగంలో కొనసాగాడు. చోప్పదండి నియోజకవర్గ ఓటర్లను ప్రభావితం చేయడంలో కీలక పాత్ర పోషిస్తున్నాడు. అతను గోనుకొండ బాబుపై విజయం సాధించటానికి 2009 లో సుద్దల దేవయ్యకు బహిరంగంగా మద్దతు ఇచ్చాడు. 2004 లో అవకాశం ఇచ్చిన సనా మారుతి, చోప్పదండి నియోజకవర్గంలో అతను ఎంత ప్రభావవంతమైన వ్యక్తి అనేదానికి ఒక ఉదాహరణ కూడా. ఎల్.రమణ, సాయి రెడ్డి, సనా మారుతి తదితరులకు ఆయన రాజకీయాలకు పరిచయం చేశాడు.
వ్యక్తిగత జీవితం
కిషన్ రావు 1940 మే 9న తెలంగాణ రాష్ట్రంలోని కరీం నగర్ జిల్లాకు చెంచిన గంగాధర గ్రామంలో న్యాలకొండ జనార్థనరావు బహదూర్ రెడ్డి, సునందారావు బహదూర్ రెడ్డి దంపతులకు జన్మించాడు. ఉస్మానియా విశ్వవిద్యాలయం నుండి డిగ్రీని పూర్తి చేసి తెలంగాణ ఉద్యమంలో పనిచేసాడు. అతను సుకన్యారెడ్డిని వివాహమాడాడు. అతనికి ముగ్గురు కుమార్తెలు: అనుపమారెడ్డి, అనురాధారెడ్డి, అరవిందరెడ్డి. అతని చిన్నాన్న న్యాలకొండ శ్రీపతి రావు కూడా 1978 నుండి 1983 వరకు శాసనసభ్యునిగా పనిచేసాడు.
మూలాలు
వర్గం:1940 జననాలు వర్గం:తెలుగుదేశం పార్టీ రాజకీయ నాయకులు వర్గం:జీవిస్తున్న ప్రజలు వర్గం:కరీంనగర్ జిల్లా రాజకీయ నాయకులు వర్గం:ఉస్మానియా విశ్వవిద్యాలయం పూర్వ విద్యార్ధులు